|  |  |
| --- | --- |
| **OBRAZAC SADRŽAJA DOKUMENTA ZA SAVJETOVANJE** | |
| Naslov dokumenta | Odluka o osnivanju Savjeta mladih Općine Punat |
| Stvaratelj dokumenta, tijelo koje provodi savjetovanje | Općina Punat |
| Svrha dokumenta | Ovom Odlukom vrši se usklađivanje postupka osnivanja Savjeta sa Zakonom o izmjenama i dopunama Zakona o savjetima mladih („Narodne novine“, broj 83/23.) te se trenutno važeća Odluka o osnivanju savjeta mladih Općine Punat („Službene novine Primorsko – goranske županije“, broj 23/14) stavlja izvan snage.  Najbitnije izmjene Zakona koje su sadržane u ovoj Odluci ogledaju se u sljedećem:   * briše se institut zamjenika člana Savjeta, * uvodi se kao nespojiva dužnost istovremeno obnašanje dužnosti člana Savjeta i člana Općinskog vijeća Općine Punat, * propisuje se da odluku o osnivanju Savjeta donosi Općinsko vijeće na prvoj sljedećoj sjednici nakon konstituirajuće sjednice Općinskog vijeća, * uvodi se odredba o pravu na naknadu za sudjelovanje na sjednicama Savjeta i naknadu troškova neposredno vezanih uz rad u Savjetu (ovom Odlukom utvrđena je visina naknade po sjednici od 27 eura mjesečno) * jedinice lokalne samouprave do 10.000 stanovnika mogu imati najmanje 3, a najviše 5 članova ( ovom Odlukom predviđa se 3 člana), * Javni poziv objavljuje se na mrežnim stranicama Općine Punat, a po potrebi i na drugi način utvrđen Zakonom, neposredno nakon stupanja na snagu Odluke, * kandidature za članove Savjeta mogu isticati i udruge nacionalnih manjina u Republici Hrvatskoj kao i neformalne skupine mladih ( skupina od najmanje 5 mladih), * Općinsko vijeće javnim glasovanjem bira članove Savjeta, * članovi savjeta biraju se na razdoblje trajanja mandata Općinskog vijeća pri čemu im mandat traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Općinskog vijeća sukladno odredbama zakona kojim se uređuje lokalna i područna (regionalna) samouprava, * predsjednik Općinskog vijeća po potrebi, a najmanje svakih šest mjeseci održava zajednički sastanak sa Savjetom, * općinski načelnik po potrebi, a najmanje svakih šest mjeseci održava zajednički sastanak sa Savjetom |
| Datum dokumenta | 30. siječnja 2024. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Odluke o osnivanju Savjeta mladih Općine Punat | |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. | |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. | |
| – rok zaprimanja odgovora i način na koji će biti pružena povratna informacija: Savjetovanje je otvoreno do 1. ožujka 2024. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. | |
| – ime, adresa, broj telefona i e-mail adresa službenika kojima se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti Nataši Kleković, dipl.iur., savjetnica za imovinsko-pravne i opće poslove, putem elektronske pošte na e-mail adresu: [natasa.klekovic@punat.hr](mailto:natasa.klekovic@punat.hr) ili pismeno na adresu Općine Punat, Novi put 2, 51521 Punat. | |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. | |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi | |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! | |